MJD จับมือ “ทิพยประกันภัย” มอบประกัน “สัตว์เลี้ยง” รายแรกวงการอสังหาฯ
MJD จับมือ “ทิพยประกันภัย” มอบประกัน “สัตว์เลี้ยง” รายแรกวงการอสังหาฯ
21 ต.ค. 2563

นางสาวเพชรลดา พูลวรลักษณ์ กรรมการบริหาร บริษัท เมเจอร์ ดีเวลลอปเม้นท์ จำกัด (มหาชน) หรือ MJD เปิดเผยว่า ในฐานะผู้นำด้านการพัฒนาโครงการที่อยู่อาศัยที่เป็นมิตรต่อสัตว์เลี้ยง (Pet-friendly residences) บริษัทฯ มุ่งมั่นในการสร้างความร่วมมือกับหลากหลายองค์กรที่มีวิสัยทัศน์สอดคล้องกันในการส่งเสริมการใช้ชีวิตอยู่ร่วมกันระหว่างคนและสัตว์เลี้ยง เพื่อส่งมอบสิทธิพิเศษและเติมเต็มประสบการณ์ การใช้ชีวิตที่เหนือระดับยิ่งขึ้น ล่าสุด บริษัทจึงได้จับมือกับบริษัท ทิพยประกันภัย จำกัด (มหาชน) มอบสิทธิพิเศษ ส่วนลดประกันภัยสัตว์เลี้ยงให้แก่ผู้บริโภค
“ประกันภัยสัตว์เลี้ยง คือเครื่องแทนความห่วงใยอย่างหนึ่ง ที่คนรักสัตว์เลี้ยงจะมอบให้แก่สัตว์เลี้ยงตัวน้อยของเขาได้ ขณะเดียวกัน ก็เป็นเครื่องมือที่ช่วยแบ่งเบาภาระค่าใช้จ่ายของคนรักสัตว์เลี้ยงจากเหตุการณ์ต่างๆ ที่อาจเกิดขึ้นได้อย่างไม่คาดคิด เราเองตระหนักถึงความสำคัญของเรื่องนี้ จึงได้จับมือกับทิพยประกันภัย เพื่อมอบสิทธิพิเศษนี้ เป็นรายแรกของวงการอสังหาริมทรัพย์” นางสาวเพชรลดา กล่าว
สำหรับประกันภัยสัตว์เลี้ยงดังกล่าว คือ ประกันภัยสัตว์เลี้ยง TIP Pet Lover หลักประกันสัตว์เลี้ยง 24 ชม. คุ้มครองครอบคลุมทั้ง ค่ารักษาพยาบาล ค่ารักษาจากอุบัติเหตุ ความรับผิดต่อบุคคลภายนอกที่เกิดจากสัตว์เลี้ยง
ทั้งด้านชีวิต ร่างกาย และทรัพย์สิน ค่าใช้จ่ายในการจัดพิธีศพของสัตว์เลี้ยง ค่าใช้จ่ายในการโฆษณาเพื่อติดตามสัตว์เลี้ยงที่สูญหาย ฯลฯ โดยไม่ต้องตรวจสุขภาพ ไม่ต้องฝังไมโครชิพ มอบสิทธิพิเศษส่วนลด 10% ให้แก่ลูกบ้านในเครือเมเจอร์ ดีเวลลอปเมนท์ อาทิ Metris (เมทริส), Maestro (มาเอสโตร), M Project (Mลาดพร้าว,จตุจักร), Aguston (อกัสตัน), Reflection Jomtien Beach Pattaya (รีเฟล็คชั่น จอมเทียน บีช พัทยา) และ Malton (มอลตัน) ที่ซื้อประกันภัยดังกล่าว โดยมีเบี้ยประกันภัยเริ่มต้นเพียง 500 บาทต่อปี
ทั้งนี้ประกันภัยสัตว์เลี้ยง TIP Pet Lover ครอบคลุมสุนัขและแมวที่มีอายุตั้งแต่ 3 เดือน –7 ปี ที่มีสุขภาพสมบูรณ์ กรมธรรม์ประกันภัยสูงสุด1ฉบับ ต่อ สัตว์เลี้ยง 1 ตัว โดยแบ่งเป็นความคุ้มครองหลักและความคุ้มครองเสริมในราคาเบาๆ สบายกระเป๋า
สำหรับลูกบ้านเมเจอร์ ดีเวลลอปเม้นท์ สามารถลงทะเบียนรับสิทธิ์ง่ายๆ เพียงแอด Line MajorDevelopment คลิก https://bit.ly/39k2Zgc แล้วทักแชทพิมพ์ “#ประกันสัตว์เลี้ยง” จากนั้นเจ้าหน้าที่จะติดต่อกลับไประยะเวลารับสิทธิพิเศษและการจองใช้บริการ วันนี้–30 ธันวาคม 2563 สามารถสอบถามรายละเอียดเพิ่มเติมได้ที่ https://www.major.co.th/th/majorlifescape/major-petscape?page=1 โทร. 02-116-1111 พร้อมติดตามข่าวสารกิจกรรมที่ แอพพลิเคชั่น Major lifescapeและที่ Facebook/Instagram: Major Development PCL